கேள்வி: ஒரு லிட்டர் ஒளி பற்றி நீங்கள் என்ன அறிந்துள்ளீர்கள்?
பதில்: ஒரு லிட்டர் ஒளி  (''Liter of Light'') என்பது மின்சார அணுக்கம் கிட்டாத அல்லது வாங்கவியலா பிற்பட்ட குடும்பங்களுக்கு சூழலுடன் இயைந்த, பொருளாதாரப்படி நிலைநிறுத்தற்தக்க, ஒளி மூலத்தை வழங்கும் நோக்கம் கொண்ட உலகளாவிய கட்டற்ற மூல இயக்கமாகும். இந்தக் கண்டுபிடிப்பு மிகவும் எளிதானது. 1.5 லிட்டர் பெட் போத்தலில் தூய்விக்கப்பட்ட நீரையும் பாசி படிவதைத் தடுக்க வெளுப்பானையும் நிரப்பி வீட்டுக் கூரைகளில் நிறுவுவதாகும். போத்தலின் உள்ளே உள்ள நீர் சூரியஒளியை ஒளி முறிவு 55 வாட் மின்குமிழுக்கு இணையான வெளிச்சத்தைத் தருகிறது. சரியானப் பொருள்களைப் பயன்படுத்தி சரியாக நிறுவப்பட்டால் இந்த சூரிய போத்தல் 5 ஆண்டுகளுக்கு நீடித்திருக்கும். இந்த ஒளி அமைப்பு சூரிய ஒளியை நாடி இருப்பதால் பகல் நேரங்களில் மட்டுமே பயன்படுத்த இயலும். எனவே வீடுகளுக்கும் கட்டிடங்களுக்கும் பகல் வெளிச்ச நேரங்களில் மட்டுமே ஒளி வழங்க இந்த ஏற்பாடு அமைக்கப்படுகின்றது.
கேள்வி: ஒரு லிட்டர் ஒளி - வரலாறு பற்றி தகவல் சொல்.
பதில்: பகல் ஒளிக்காக நெகிழிப் போத்தல்களை பயன்படுத்தும் எண்ணக்கருவை முதன்முதலாக பிரேசில் நாட்டு ''ஆல்பிரடோ மோசர்'' 2002இல் வெளிப்படுத்தினார்.[http://www.bbc.co.uk/news/magazine-23536914 BBC News article about Alfredo Moser and his invention] இந்தத் தொழினுட்பத்தை சமூக இயக்கமாக முதன்முதலில் பிலிப்பைன்சு நாட்டில் ''இல்லாக் டியாசு'' தனது மைசெல்ட்டர் என்ற நிறுவன அமைப்பு மூலம் 2011இல் செயல்படுத்தினார். இந்த எண்ணக்கருவை நிலைநிறுத்தற்கூடிய அளவில் வளர்க்க இந்த அமைப்பு “உள்ளூர் தொழில்முனைவர்” வடிவத்தை செயலாக்கியது. இதன்படி போத்தல் குமிழ்கள் உருவாக்கலும் நிறுவலும் உள்ளூர் முனைவர்களிடம் விடப்பட்டது; இதன்மூலம் சிறு வருமானமும் அவர்களுக்குக் கிட்டியது. சில மாதங்களிலேயே, ஒரு தச்சரும் ஒரு கருவிப் பெட்டியும் கொண்டு லகுனாவின் சான் பெட்ரோ சமூகத்தினர் 15,000 போத்தல் குமிழ்களை 20 நகரங்களில் நிறுவினர். இது பிலிப்பைன்சின் மற்ற மாநிலங்களுக்கும் ஊக்கமூட்டியதோடன்றி உலகளாவிய அளவில் விரிவுபடுத்தவும் வழி வகுத்தது. மைசெல்ட்டர் அமைப்புஒரு பயிற்சி மையத்தை ஏற்படுத்தி இளைஞர்களுக்கும் வணிக நிறுவனங்களுக்கும் பிற குழுக்களுக்கும் பயிலரங்குகளை நடத்தியது.